ai4bharat/Pralekha huggingface dataset:
প্রধানমন্ত্রীরদপ্তর
শ্যামজি কৃষ্ণ বর্মার প্রয়াণবার্ষিকীতে তাঁকে প্রধানমন্ত্রীর শ্রদ্ধা নিবেদন
নতুন দিল্লি, ৩০ মার্চ, ২০২২
প্রধানমন্ত্রী শ্রী নরেন্দ্র মোদী শ্যামজি কৃষ্ণ বর্মার প্রয়াণ বার্ষিকীতে তাঁকে শ্রদ্ধা জানিয়েছেন।
প্রধানমন্ত্রী বলেছেন, আমাদের স্বাধীনতা সংগ্রামে শ্যামজী কৃষ্ণ বর্মার অসামান্য অবদানের জন্য প্রতিটি ভারতবাসী গর্বিত। এই প্রসঙ্গে তিনি জেনিভা থেকে ২০০৩ সালে এই মহান স্বাধীনতা সংগ্রামীর চিতাভষ্ম দেশে ফিরিয়ে আনার ঘটনাও স্মরণ করেছেন।
এক ট্যুইট বার্তায় প্রধানমন্ত্রী লিখেছেন;
“অসমসাহসী শ্যামজি কৃষ্ণ বর্মাকে তাঁর প্রয়াণবার্ষিকীতে স্মরণ করছি। স্বাধীনতা সংগ্রামে তাঁর অসামান্য অবদানের জন্য প্রতিটি ভারতীয় গর্বিত। ২০০৩ সালে জেনিভা থেকে তাঁর চিতাভষ্ম দেশে ফিরিয়ে আনতে পারা, আমার জীবনের অত্যন্ত বিশেষ মুহূর্তগুলির অন্যতম।”
CG/SD/SKD/
(
প্রধানমন্ত্রীরদপ্তর
৭৭-তম স্বাধীনতা দিবসে শুভেচ্ছা জানানোয় বিশ্ব নেতাদের ধন্যবাদ প্রধানমন্ত্রীর
নয়াদিল্লি, ১৫ আগস্ট, ২০২৩
প্রধানমন্ত্রী শ্রী নরেন্দ্র মোদী ৭৭-তম স্বাধীনতা দিবসে শুভেচ্ছা জানানোয় বিশ্ব নেতাদের ধন্যবাদ জানিয়েছেন।
মালদ্বীপের রাষ্ট্রপতির এক ট্যুইটের প্রত্যুত্তরে প্রধানমন্ত্রী বলেছেন;
“রাষ্ট্রপতি ইব্রাহিম মোহামেদ সোলিহ, স্বাধীনতা দিবসে শুভেচ্ছা জানানোয় আপনাকে ধন্যবাদ।”
ভুটানের প্রধানমন্ত্রীর এক ট্যুইটের প্রত্যুত্তরে প্রধানমন্ত্রী বলেন;
“ভুটানের প্রধানমন্ত্রী ডঃ লোটে শেরিং, আমাদের স্বাধীনতা দিবসে শুভেচ্ছার জন্য কৃতজ্ঞতা জানাই।”
নেপালের প্রধানমন্ত্রীর দপ্তরের এক ট্যুইটের প্রত্যুত্তরে প্রধানমন্ত্রী বলেন;
“প্রধানমন্ত্রী পুষ্পকমল দাহাল প্রচন্ড, আপনার আন্তরিক শুভেচ্ছার জন্য ধন্যবাদ।”
ফ্রান্সের রাষ্ট্রপতির ট্যুইটের প্রত্যুত্তরে প্রধানমন্ত্রী বলেছেন;
“রাষ্ট্রপতি ইমান্যুয়েল ম্যাক্রঁ, আপনার আন্তরিক শুভেচ্ছার জন্য কৃতজ্ঞ। প্যারিসে ভ্রমণের সুখস্মৃতি আমার মনের গভীর রয়েছে। ভারত-ফ্রান্স ঐক্য প্রসারে আপনার সদিচ্ছা আন্তরিকতার সঙ্গে স্মরণ করি।”
মরিসাসের প্রধানমন্ত্রী ট্যুইটের প্রত্যুত্তরে প্রধানমন্ত্রী বলেছেন;
“প্রধানমন্ত্রী প্রবীন্দ কুমার যুগনাথ, আপনার আন্তরিক শুভেচ্ছার জন্য ধন্যবাদ।”
ইউরোপীয় ইউনিয়নের রাষ্ট্রপতির ট্যুইটের প্রত্যুত্তরে প্রধানমন্ত্রী বলেছেন;
“রাষ্ট্রপতি উরসুলা ভন্দার লিয়েন, এই বিশেষ উপলক্ষে আপনার শুভেচ্ছার জন্য ধন্যবাদ জানাই।”
ইজরায়েলের প্রধানমন্ত্রীর ট্যুইটের প্রত্যুত্তরে প্রধানমন্ত্রী বলেছেন;
“প্রিয় বন্ধু, প্রধানমন্ত্রী বেঞ্জামিন নেতানিয়াহু, আন্তরিক শুভেচ্ছার জন্য আপনাকে ধন্যবাদ জানাই।”
ডোমিনিকার প্রধানমন্ত্রীর ট্যুইটের প্রত্যুত্তরে প্রধানমন্ত্রী বলেছেন;
“প্রধানমন্ত্রী রুজভেল্ট স্কেরিট স্বাধীনতা দিবসে আপনার শুভেচ্ছার জন্য ধন্যবাদ।”
সুংযুক্ত আরব আমিরশাহীর প্রধানমন্ত্রীর ট্যুইটের প্রত্যুত্তরে প্রধানমন্ত্রী বলেছেন;
“মান্যবর শেখ মহম্মদ, আপনার আন্তরিক শুভেচ্ছার জন্য ধন্যবাদ।”
AC/AB/NS
(
আবাসনএবংশহরাঞ্চলেরদারিদ্র্যদূরীকরণমন্ত্রক
পিএম স্বনিধি প্রকল্পে যেসব রাস্তার হকার ঋণ পেয়েছেন তাঁদের ডিজিটাল লেনদেনে অভ্যস্থ করে তুলতে “ম্যাঁয় ভি ডিজিটাল ৩.০” কর্মসূচি
নয়াদিল্লী, ৯ ডিসেম্বর, ২০২১
পিএম স্ট্রিট ভেন্ডার আত্মনির্ভর নিধি প্রকল্পে রাস্তার হকারদের ডিজিটাল পদ্ধতি ব্যবহার করতে উৎসাহিত করা এবং এর জন্য প্রয়োজনীয় প্রশিক্ষণ দান একটি অবিচ্ছেদ্য অঙ্গ। ঋণদাতা সংস্থাগুলিকে পিএম স্বনিধি প্রকল্পে সুবিধাভোগীদের ডিজিটাল পদ্ধতিতে লেনদেনের জন্য প্রয়োজনীয় প্রশিক্ষণ দেওয়ার নির্দেশ দেওয়া হয়েছে। এছাড়াও ঋণপ্রদানকারী সংস্থাগুলিকে প্রকল্পে সুবিধাভোগীদের জন্য দীর্ঘদিন ব্যবহারোপযোগী কিউআর কোড এবং ইউপিআই আইডি দিতে হবে।
সুবিধাভোগীরা যাতে ডিজিটাল পদ্ধতি ব্যবহারে সাচ্ছন্দ্য বোধ করেন তারজন্য আবাসন ও নগরোন্নয়ন মন্ত্রক এবং বৈদ্যুতিন ও তথ্যপ্রযুক্তি মন্ত্রক যৌথভাবে “ম্যাঁয় ভি ডিজিটাল ৩.০” কর্মসূচির সূচনা করেছে। পিএম স্বনিধি প্রকল্পের সুবিধাভোগীরা এই অভিযানে ৯ সেপ্টেম্বর থেকে ৩০ নভেম্বরের মধ্যে অনলাইনে আর্থিক লেনদেনের বিষয়ে প্রশিক্ষিত হয়েছেন। এরজন্য একটি সুসংহত তথ্যপ্রযুক্তি প্ল্যাটফর্ম গড়ে তোলা হয়েছে। এই প্ল্যাটফর্মে সুবিধাভোগীরা ঋণের জন্য অনলাইনে আবেদন করতে পারবেন। পুরসভার দপ্তর অথবা কমন সার্ভিস সেন্টারগুলিতে অনলাইনের মাধ্যমে ঋণের আবেদন জমা দেওয়া যাবে। এছাড়াও মোবাইলে পিএম স্বনিধি অ্যাপের মাধ্যমেও সুবিধাভোগী এবং ঋণ প্রদানকারী সংস্থাগুলির প্রতিনিধিরা ঋণের বিষয়ে প্রয়োজনীয় কাজ করতে পারবেন।
দেশের সর্বত্র পিএম স্বনিধি প্রকল্পের মাধ্যমে রাস্তার হকাররা ঋণ নিতে পারেন। এই প্রকল্পে দাহোদ উপজাতি অঞ্চলের হকাররাও রয়েছেন। গুজরাটের দাহোদ পুরসভায় পিএম স্বনিধি প্রকল্পের ৮৬৮ জন সুবিধাভোগীদের মধ্যে ৩৩৭ জন তপশীলি উপজাতি গোষ্টিভুক্ত।
লোকসভায় আজ এক প্রশ্নের লিখিত জবাবে এই তথ্য জানিয়েছেন আবাসন ও নগরোন্নয়ন প্রতিমন্ত্রী শ্রী কৌশল কিশোর।
CG/CB/NS
(Visitor Counter : 97
প্রধানমন্ত্রীরদপ্তর
বিশ্ব শৌচাগার দিবসে ভারত সকলের জন্য শৌচাগারের সংকল্পকে দৃঢ় করছে : প্রধানমন্ত্রী
পরিচ্ছন্ন শৌচাগারের ফলে স্বাস্থ্য ক্ষেত্রে যথেষ্ট লাভ হয়েছে, একইসঙ্গে আমাদের নারী শক্তি সহ সকলের মর্যাদা রক্ষা হয়েছে : প্রধানমন্ত্রী
নয়াদিল্লী, ১৯ নভেম্বর, ২০২০
প্রধানমন্ত্রী শ্রী নরেন্দ্র মোদী আজ বিশ্ব শৌচাগার দিবসে বলেছেন যে দেশ সকলের জন্য শৌচাগার নিশ্চিত করতে তার সংকল্পকে দৃঢ় করছে।
এক ট্যুইট বার্তায় তিনি বলেছেন, ‘বিশ্ব শৌচাগার দিবসে ভারত #Toilet4Al -এর তার সংকল্পকে দৃঢ় করছে। বিগত কয়েক বছর ধরে কোটি কোটি ভারতীয়ের জন্য পরিচ্ছন্ন শৌচাগারের ব্যবস্থা করা একটি অতুলনীয় উদ্যোগ। এরফলে স্বাস্থ্য ক্ষেত্রে যেমন যথেষ্ট লাভ হয়েছে, এছাড়াও আমাদের নারী শক্তি সহ সকলের মর্যাদা রক্ষা পেয়েছে।’
অর্থমন্ত্রক
২০২১-২২ অর্থবর্ষে নেট প্রত্যক্ষ কর সংগ্রহ ১৩,৬৩,০৩৮ কোটি টাকা, যাতে ৪৮.৪ শতাংশের বেশি অগ্রগতি
নতুন দিল্লি, ১৭ মার্চ, ২০২২
২০২১-২২ অর্থবর্ষের ১৬ মার্চ পর্যন্ত প্রত্যক্ষ কর সংগ্রহের পরিমাণ দাঁড়িয়েছে ১৩,৬৩,০৩৮.৩ কোটি টাকা, যা ২০২০-২১ অর্থবর্ষের কর সংগ্রহের পরিমাণ ৯,১৮,৪৩০.৫ কোটি টাকার তুলনায় ৪৮.৪১ শতাংশ বেশি। একই ভাবে ২০২১-২২ অর্থবর্ষের ১৬ মার্চ পর্যন্ত মোট সংগ্রহের পরিমাণ পূর্ববর্তী ২০১৯-২০ অর্থবর্ষের তুলনায় ৪২.৫০ শতাংশ বেশি। উল্লেখ করা যেতে পারে, ২০১৯-২০ অর্থবর্ষের আলোচ্য সময়ে প্রত্যক্ষ কর সংগ্রহের পরিমাণ ছিল ৯,৫৬,৫৫০.৩ কোটি টাকা।
২০২১-২২ অর্থবর্ষের ১৬ মার্চ পর্যন্ত মোট প্রত্যক্ষ কর সংগ্রহের পরিমাণ ১৩,৬৩,০৩৮.৩ কোটি টাকার মধ্যে কর্পোরেট কর সংগ্রহের পরিমাণ ৭,১৯,৩৫ কোটি টাকা এবং ব্যক্তিগত কর সংগ্রহের পরিমাণ ৬,৪০,৫৮৮.৩ কোটি টাকা। আলোচ্য সময়ে মোট প্রত্যক্ষ কর সংগ্রহের ধার্য লক্ষ্য ছিল বাজেট হিসেব অনুযায়ী ১১.০৮ লক্ষ কোটি টাকা এবং সংশোধিত হিসেব অনুযায়ী তা বেড়ে স্থির হয় ১২.৫০ কোটি টাকা।
২০২১-২২ অর্থবর্ষের ১৬ মার্চ পর্যন্ত রিফান্ড মেটানোর পূর্বে মোট প্রত্যক্ষ কর সংগ্রহের পরিমাণ দাঁড়িয়েছে ১৫,৫০,৩৬৪.২ কোটি টাকা। গত অর্থবর্ষের আলোচ্য সময়ে এই সংগ্রহের পরিমাণ ছিল ১১,৩৪,৭০৬.৩ কোটি টাকা।
মোট কর সংগ্রহের পরিমাণ ১৫,৫০,৩৬৪.২ কোটি টাকা, যার মধ্যে কর্পোরেট কর সংগ্রহের পরিমাণ ৮,৩৬,৮৩৮.২ কোটি টাকা। এছাড়াও সিকিউরিটি লেনদেন কর সহ ব্যক্তিগত কর সংগ্রহের পরিমাণ ৭,১০,০৫৬.৮ কোটি টাকা।
২০২১-২২ অর্থবর্ষের ১৬ মার্চ পর্যন্ত ক্রমপুঞ্জিত আগাম কর সংগ্রহের পরিমাণ ৬,৬২,৮৯৬.৩ কোটি টাকা। ২০২০-২১ অর্থবর্ষের একই সময়ে এই সংগ্রহের পরিমাণ ছিল ৪,৭০,৯৮৪.৪ কোটি টাকা, যা এবার প্রায় ৪০.৭৫ শতাংশ বৃদ্ধি পেয়েছে। অন্যদিকে, ২০২১-২২ অর্থবর্ষের ১৬ মার্চ পর্যন্ত ক্রমপুঞ্জিত আগাম কর সংগ্রহের পরিমাণ ৬,৬২,৮৯৬.৩ কোটি টাকা, যা ২০১৯-২০ অর্থবর্ষের আলোচ্য সময়ের তুলনায় ৫০.৫৬ শতাংশ বেশি। এই আগাম কর সংগ্রহের মধ্যে কর্পোরেট কর বাবদ সংগ্রহের পরিমাণ ৪,৮৪,৪৫১.৮ কোটি টাকা এবং ব্যক্তিগত কর সংগ্রহের পরিমাণ ১,৭৮,৪৪১.১ কোটি টাকা। ব্যাঙ্কের কাছ থেকে পাওয়া তথ্যের পর আগাম কর সংগ্রহের পরিমাণ আরও বাড়বে বলে মনে করা হচ্ছে।
উল্লেখ করা যেতে পারে, ২০২১-২২ অর্থবর্ষে এখনও পর্যন্ত রিফান্ড হিসেবে ১,৮৭,৩২৫.৯ কোটি টাকা মেটানো হয়েছে।
CG/BD/AS/
(Visitor Counter : 123
ভারী শিল্প মন্ত্রক
ভারি বৈদ্যুতিন শিল্প ক্ষেত্রে উৎপাদিত সামগ্রীর রপ্তানি বৃদ্ধি
নতুন দিল্লি, ২৯ মার্চ, ২০২২
ভারত থেকে ভারি বৈদ্যুতিন যন্ত্রপাতি ও অন্যান্য সাজসরঞ্জামের রপ্তানি গত তিন বছরে লক্ষ্যণীয় হারে বৃদ্ধি পেয়েছে। মন্ত্রকের পরিসংখ্যান অনুযায়ী ২০১৯-২০-তে রপ্তানির পরিমাণ ছিল ৬০ হাজার ৬৯৮ কোটি টাকা, যা ২০২০-২১-এ বেড়ে ৬৩ হাজার ৭৩০ কোটি টাকা হয়েছে।
উৎপাদন সংগঠনের কাছ থেকে পাওয়া তথ্যানুযায়ী ভারত থেকে যে সমস্ত ভারি বৈদ্যুতিন সামগ্রী রপ্তানি হয়েছে, তারমধ্যে রয়েছে টার্বাইন, জেনারেটর, রোটেটিং মেশিন, ট্রান্সফর্মার, স্যুইচ গিয়ার, কন্ট্রোল গিয়ার প্রভৃতি। মন্ত্রকের পক্ষ থেকে আরও জানানো হয়েছে, গত তিন বছরে দেশে উৎপাদিত মূলধনী পণ্য সামগ্রীর রপ্তানি হ্রাস পেয়েছে। অবশ্য, চলতি অর্থবর্ষের এপ্রিল - জানুয়ারি পর্যন্ত সময়ে রপ্তানি গতবছরের একই সময়ের তুলনায় ৩৩ শতাংশের বেশি বেড়েছে। দেশেই উৎপাদিত যে সমস্ত মূলধনী সামগ্রী রপ্তানি হয়েছে, তারমধ্যে রয়েছে - আনবিক রিয়েক্টর, শিল্প সংস্থায় ব্যবহৃত বয়লার ও তার যন্ত্রাংশ, বৈদ্যুতিন যন্ত্র ও যন্ত্রাংশ, বিভিন্ন ধরণের পাম্প, এয়ারকন্ডিশনার, রেফ্রিজারেটর ও তার যন্ত্রাংশ, ওয়াটার হিটার ও কম্পেসর প্রভৃতি। দেশে উৎপাদিত মূলধনী পণ্য সামগ্রীর রপ্তানি বাড়াতে মন্ত্রক দুটি কর্মসূচি শুরু করেছে। বিশ্বে ভারতকে উৎপাদনের অন্যতম গন্তব্য হিসেবে গড়ে তুলতেই মন্ত্রকের এই প্রয়াস।
উল্লেখ করা যেতে পারে, কেন্দ্রীয় মন্ত্রিসভা গত বছরের ১৫ সেপ্টেম্বর মোটরগাড়ি ও তার যন্ত্রাংশ উৎপাদনের জন্য ২৫ হাজার ৯৩৮ কোটি টাকার উৎপাদন সংযুক্ত উৎসাহ ভাতা  কর্মসূচি চালু করার প্রস্তাব অনুমোদন করে। আগামী ৫ বছরে এই কর্মসূচির মাধ্যমে মোটরগাড়ি ও তার যন্ত্রাংশ নির্মাণ শিল্পে ৪২ হাজার ৫০০ কোটি টাকার বেশি নতুন বিনিয়োগ আসবে বলে মনে করা হচ্ছে। এর ফলে, মোটরগাড়ি ও তার যন্ত্রাংশ শিল্পে বর্ধিত উৎপাদন পরিমাণ দাঁড়াবে ২ লক্ষ ৩০ হাজার কোটি টাকার বেশি। পক্ষান্তরে এই দুই ক্ষেত্রে সাড়ে সাত লক্ষের বেশি কর্মসংস্থানের সুযোগ তৈরি হবে।
মন্ত্রক ব্যাটারি স্টোরেজের জন্য জাতীয় স্তরে অ্যাডভান্স কেমেস্টি সেল কর্মসূচি গ্রহণ করেছে। এই কর্মসূচিতেও উৎপাদন সংযুক্ত উৎসাহ ভাতা কার্যকর হয়েছে। কেন্দ্রীয় মন্ত্রিসভা গত বছরের ১২ মে অ্যাডভান্স কেমেস্টি সেল ব্যাটারি স্টোরেজের জন্য উৎপাদন সংযুক্ত উৎসাহ ভাতা কর্মসূচিটি অনুমোদন করে। এরপর, গতবছরের ৯ জুন থেকে উৎসাহ ভাতা কর্মসূচিটি কার্যকর হয়েছে। ভারতে গিগাস্কেল অ্যাডভান্স কেমেস্টি সেল ব্যাটারি উৎপাদনের জন্য উৎসাহ ভাতা কর্মসূচির সুযোগ মিলছে।
ভারি শিল্প মন্ত্রক ২০১৪ থেকে ভারতীয় মূলধনী পণ্য ক্ষেত্রে প্রযুক্তিগত মানোন্নয়ন এবং উৎপাদনগত পরিকাঠামোর প্রসারে উৎসাহিত করতে একটি কর্মসূচি রূপায়ন করে আসছে। এই কর্মসূচি রূপায়নের উদ্দেশ্য হল, দেশে মূলধনী পণ্য ক্ষেত্রের উৎপাদন বাড়িয়ে দেশীয় চাহিদা মিটিয়ে রপ্তানি বৃদ্ধি করা। লোকসভায় আজ এক লিখিত জবাবে একথা জানান ভারি শিল্প প্রতিমন্ত্রী শ্রী কৃষাণ পাল গুর্জর।
CG/BD/AS/
(Visitor Counter : 91
কেন্দ্রীয়মন্ত্রিসভা
স্বাস্থ্য ক্ষেত্রে ভারত ও মার্কিন যুক্তরাষ্ট্রের মধ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নতুন দিল্লি, ০৮ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা নতুন, উন্নত ও উদ্ভাবনী বায়োমেডিকেল সরঞ্জাম ও প্রযুক্তির উন্নতিসাধনে এবং এইচআইভি, যক্ষ্মা, কোভিড-১৯ ও উদীয়মান সংক্রামক ও অবহেলিত রোগের চিকিৎসা এবং নির্মূলে সাহায্য করতে ভারতের জৈব প্রযুক্তি দপ্তর, ইন্ডিয়ান কাউন্সিল অফ মেডিকেল রিসার্চ -এর সঙ্গে মার্কিন যুক্তরাষ্ট্রের ইন্টারন্যাশনাল এইডস ভ্যাকসিন ইনিশিয়েটিভ -এর সাক্ষরিত সমঝোতাপত্রে অনুমোদন দিয়েছে।
এই সমঝোতাপত্র স্বাক্ষরে পারস্পরিক স্বার্থের ক্ষেত্রে আন্তর্জাতিক বৈজ্ঞানিক ও প্রযুক্তিগত সহযোগিতা পরিকাঠামো ক্ষেত্রে ভারত এবং মার্কিন যুক্তরাষ্ট্রের মধ্যে সম্পর্ককে আরও শক্তিশালী করে তুলবে।
CG/SS/SKD
(
বৈদ্যুতিন ও তথ্যপ্রযুক্তি মন্ত্রক
আধার কার্ডের সঙ্গে প্যান বা ই পি এফ ও'র সংযোগ নিয়ে কোনো বিভ্রাট হয়নি: ইউ আই ডি এ আই
নতুন দিল্লি, ২৮ আগস্ট, ২০২১
ইউনিক আইডেন্টিফিকেশন অথরিটি অফ ইন্ডিয়া, ইউ আই ডি এ আই আজ সুস্পষ্ট ভাবে জানিয়ে দিয়েছে যে তাদের সমস্ত পরিষেবা স্থিতিশীল এবং সুন্দরভাবে কার্যকর রয়েছে। আধার কার্ডের সঙ্গে প্যান কার্ড অথবা এমপ্লয়িজ প্রভিডেন্ট ফান্ড অর্গানাইজেশন, ই পি এফ ও- এর সংযোগ নিয়ে কোনরকম বিভ্রাট হয়নি।
ইউ আই ডি এ আই-এর পক্ষ থেকে আরও জানানো হয়েছে যে গত সপ্তাহে তাদের সিস্টেমটি একটি অপরিহার্য নিরাপত্তা ব্যবস্থার মধ্যে দিয়ে যাচ্ছিল। কিছু নথিভুক্তকরণ এবং আপডেট কেন্দ্রে কেবলমাত্র মোবাইল আপডেট নিয়ে পরিষেবার বিঘ্ন ঘটে ছিল। পরে অবশ্য তা ঠিকঠাক কাজ করেছে।
সংস্থাটির পক্ষ থেকে বলা হয়েছে যে, তাদের সিস্টেমটি স্থিতিশীল হলেও, পরিষেবার ক্ষেত্রে গ্রাহকদের যাতে কোন অসুবিধা না হয় তা নিশ্চিত করাই তাদের লক্ষ্য। উল্লেখ্য যে, গত ২০ আগস্ট থেকে আপগ্রেডেশন প্রক্রিয়া শুরু হওয়ার পর থেকে বিগত ৯ দিনে ৫১ লক্ষেরও বেশি গ্রাহক তালিকাভুক্ত হয়েছেন। প্রতিদিন গড়ে ৫.৬৮ লক্ষ গ্রাহক নথিভুক্তি করিয়েছেন।
কাজেই এ নিয়ে কয়েকটি সংবাদপত্রে যে সংবাদ পরিবেশন করা হয়েছে তা সঠিক নয় বলে ইউআইডিএ আই দাবি করেছে।
CG/ SB
(Visitor Counter : 172
প্রধানমন্ত্রীরদপ্তর
চিকিৎসার জন্য গ্যাসীয় অক্সিজেনের ব্যবহারের বিষয়ে প্রধানমন্ত্রীর পর্যালোচনা
চিকিৎসার কাজে গ্যাসীয় অক্সিজেন ব্যবহার করা হবে
গ্যাসীয়ব অক্সিজেন উৎপাদনকারী প্ল্যান্টগুলির সংলগ্ন এলাকায় অস্থায়ী হাসপাতাল গড়ে তোলা হবে
এই উদ্যোগের ফলে অক্সিজেন সুবিধাযুক্ত প্রায় ১০হাজার শয্যার ব্যবস্থা করা যাবে
এই ধরণের সুবিধা গড়ে তুলতে রাজ্যগুলিকে উৎসাহিত করা হচ্ছে
১৫০০ পিএসএ অক্সিজেন উৎপাদনকারী প্ল্যান্ট গড়ে তোলা হচ্ছে
নয়াদিল্লী, ২ মে, ২০২১
প্রধানমন্ত্রী শ্রী নরেন্দ্র মোদী আজ চিকিৎসার কাজে গ্যাসীয় অক্সিজেনের ব্যবহারের ওপর একটি পর্যালোচনা বৈঠকে পৌরহিত্য করেছেন। দেশে অক্সিজেনের সরবরাহ ও লভ্যতা বাড়াতে বিভিন্ন বিষয় উদ্ভাবন করার ওপর প্রধানমন্ত্রী এর আগে পরামর্শ দিয়েছিলেন।
ইস্পাত কারখানা, পেট্রো-রসায়নিক শোধনাগার, যেসব শিল্প সংস্থায় বিপুল পরিমাণে দাহ্য পদার্থ ব্যবহার করা হয়, বিদ্যুৎ উৎপাদন কেন্দ্র ইত্যাদির মতো বিভিন্ন শিল্পসংস্থায় অক্সিজেন প্ল্যান্ট রয়েছে। এইসব শিল্প সংস্থায় গ্যাসীয় অক্সিজেন উৎপাদন করা হয়, যেগুলি ওই কারখানায় ব্যবহৃত হয়। এই অক্সিজেন চিকিৎসার কাজেও ব্যবহার করা যেতে পারে।
বর্তমানে এই ধরণের শিল্প সংস্থাকে চিহ্নিত করার উদ্যোগ নেওয়া হয়েছে যেখান থেকে প্রয়োজনীয় বিশুদ্ধতা সহ গ্যাসীয় অক্সিজেন উৎপাদন করা যায়। শহরের কাছে, ঘন বসতিপূর্ণ এলাকায় এবং যেখানে অক্সিজেনের চাহিদা বেশি সেরকম জায়গা কাছে এই ধরণের শিল্পসংস্থাগুলিকে শনাক্ত করা হয়েছে। এরপর সংশ্লিষ্ট সংস্থাগুলির কাছাকাছি অস্থায়ী কোভিড কেয়ার কেন্দ্র গড়ে তুলে, সেখানে সংক্রমিতদের চিকিৎসার জন্য এইসব জায়গা থেকে অক্সিজেন সরবরাহ করা হবে। প্রাথমিকভাবে এ ধরণের ৫টি জায়গাকে চিহ্নিত করা হয়েছে এবং এই কাজে যথেষ্ট অগ্রগতি হয়েছে। রাষ্ট্রায়ত্ত্ব সংস্থা অথবা বেসরকারী শিল্প সংস্থাগুলি যারা এ ধরণের প্ল্যান্ট চালায়, সেইসব প্রতিষ্ঠান কেন্দ্র ও রাজ্য সরকারগুলির সঙ্গে এই উদ্যোগে সহযোগিতা করবে।
আশা করা হচ্ছে এই ধরণের প্ল্যান্টের কাছাকাছি জায়গায় খুব স্বল্প সময়ে অস্থায়ী হাসপাতাল তৈরি করা হবে। এ ধরণের হাসপাতালে মোট ১০ হাজার শয্যার ব্যবস্থা থাকবে যেখানে সংক্রমিতরা প্রয়োজন অনুসারে অক্সিজেন পাবেন। মহামারীর বিরুদ্ধে ব্যবস্থা নিতে এ ধরণের অক্সিজেনের সুবিধাযুক্ত শয্যার ব্যবস্থা করতে রাজ্য সরকারগুলিকে উৎসাহিত করা হচ্ছে।
প্রধানমন্ত্রী পিএসএ প্ল্যান্ট গড়ে তোলার কাজে অগ্রগতির বিষয়ে পর্যালোচনা করেছেন। পিএম কেয়ার্স, রাষ্ট্রায়ত্ত্ব সংস্থা সহ অন্যান্য সংগঠনের অনুদানের সাহায্যে এ ধরণের ১৫০০ পিএসএ প্লান্ট তৈরি করা হচ্ছে বলে তাঁকে জানানো হয়েছে। প্রধানমন্ত্রী এই প্ল্যান্টগুলির কাজ দ্রুত শেষ করার জন্য আধিকারিকদের নির্দেশ দিয়েছেন।
এই বৈঠকে প্রধানমন্ত্রীর প্রধান সচিব, ক্যাবিনেট সচিব, কেন্দ্রীয় স্বরাষ্ট্র সচিব, সড়ক পরিবহণ ও মহাসড়ক সচিব এবং উচ্চপদস্থ আধিকারিকরা উপস্থিত ছিলেন।
SDG/CB/NS
(Visitor Counter : 173
মানবসম্পদবিকাশমন্ত্রক
আইআইআইটি কল্যাণীর প্রথম সমাবর্তনে ১০৮ জনকে বি-টেক ডিগ্রি প্রদান করা হল
কলকাতা, ২৪ জুন, ২০১৯
কল্যাণীর ইন্ডিয়ান ইনস্টিটিউট অফ ইনফরমেশন টেকনলজির  প্রথম বার্ষিক সমাবর্তন রবিবার, ২৩শে জুন অনুষ্ঠিত হয়। ২০১৮ এবং ২০১৯ ব্যাচের ১০৮ জন ছাত্রছাত্রী কম্পিউটার সায়েন্স অ্যান্ড ইঞ্জিনিয়ারিং-এ বি-টেক ডিগ্রি পেলেন।
২০১৮-র শীর্ষ স্থানাধিকারী শ্রী অতুল সহায় এবং ২০১৯-এর শীর্ষ স্থানাধিকারী শ্রী ধ্রুব মিশ্র রাষ্ট্রপতি স্বর্ণ পদক পেয়েছেন। এই শিক্ষা প্রতিষ্ঠানে লিঙ্গ সমতা বজায় রাখার জন্য শ্রেষ্ঠ মহিলা স্নাতক পুরস্কার দেওয়া হয়েছে। ২০১৮ সালের জন্য এই পুরস্কার পেয়েছেন কুমারী গুড়িপল্লী হরষিনি। ২০১৯-এ এই সম্মান পেয়েছেন কুমারী বসুধা। ইনস্টিটিউটে শিক্ষাগত বিচারে প্রথম তিন সেরা পড়ুয়াকেও পুরস্কৃত করা হয়েছে।
সমাবর্তন অনুষ্ঠানে মুখ্য অতিথি হিসেবে উপস্থিত ছিলেন পশ্চিমবঙ্গের রাজ্যপাল শ্রী কেশরীনাথ ত্রিপাঠি। তিনি সফল ছাত্রছাত্রীদের অভিনন্দন জানান। যে কোন লক্ষ্য অর্জনে নিজস্ব সত্ত্বা বজায় রেখে দলগতভাবে কাজ করার পরামর্শ দেন রাজ্যপাল। দেশকে এগিয়ে নিয়ে যাওয়ার লক্ষ্যে তিনি নিজস্ব উদ্যোগ স্থাপনের ওপর জোর দেন। এই অনুষ্ঠানে রাষ্ট্রপতি, কেন্দ্রীয় মানবসম্পদ উন্নয়ন মন্ত্রী, পশ্চিমবঙ্গের মুখ্যমন্ত্রী সহ অন্যান্য বিশিষ্ট জনেরা সফল ছাত্রছাত্রীদের শুভকামনা জানান।
আইআইটি খড়্গপুরের নির্দেশক অধ্যাপক পার্থপ্রতীম চক্রবর্তী যিনি আইআইআইটি কল্যাণীর মেন্টর-ডিরেক্টরও, এই ইনস্টিটিউটের ছাত্রছাত্রীদের জন্য যে বিপুল প্লেসমেন্টের উদ্যোগ রয়েছে, তা সকলের কাছে উদাহরণস্বরূপ বলে মন্তব্য করেন। প্রথম দুটি ব্যাচে ৮৫ শতাংশ ছাত্রছাত্রীর কর্মসংস্থান হয়েছে। ১০০ শতাংশ ছাত্রছাত্রী ইন্টার্নশিপের সুযোগ পেয়েছিলেন। গত এক বছরে দেশ-বিদেশের ১৫টি সম্মেলনে এই প্রতিষ্ঠানের শিক্ষক এবং ছাত্রছাত্রীরা অংশগ্রহণ করেন। তাঁদের ৫০টির বেশি গবেষণামূলক প্রবন্ধ প্রকাশিত হয়েছে।
আইআইইএসটি শিবপুরের তদানীন্তন ডিরেক্টর অধ্যাপক অজয় কুমার রায়ের পরামর্শক্রমে ২০১৪-র ২১শে মে আইআইআইটি কল্যাণী তার যাত্রা শুরু করে। ২০১৭-র ফেব্রুয়ারি মাসে কেন্দ্রীয় মানবসম্পদ উন্নয়ন মন্ত্রক এই দায়িত্ব আইআইটি খড়্গপুরের হাতে তুলে দেয়।
CG/CB/DM
(Visitor Counter : 72
প্রতিরক্ষামন্ত্রক
মালেশিয়ার কোটা কিনাবালুতে ভারতীয় নৌ-বাহিনীর জাহাজ ‘সহ্যাদ্রি’ এবং ‘কিলটন’
নয়াদিল্লি, ১২ সেপ্টেম্বর, ২০১৯
ভারতীয় নৌ-বাহিনীর রণতরী আন্তর্জাতিক স্তরে দক্ষিণ-পূর্ব এশিয়া এবং পশ্চিম প্রশান্ত মহাসাগরীয় অঞ্চলে টহল দিয়ে থাকে। এই কর্মসূচির অঙ্গ হিসেবে ভারতীয় নৌ-বাহিনীর দুটি জাহাজ ‘সহ্যাদ্রি’ এবং ‘কিলটন’ চারদিনের জন্য মালেশিয়ার কোটা কিমাবালু বন্দরে থাকবে। এই দুটি জাহাজ ভারতীয় নৌ-বাহিনীর বিশাখাপত্তনম-ভিত্তিক পূর্বাঞ্চলীয় কেন্দ্রের অধীনে রয়েছে। এর ফলে, ভারত এবং মালেশিয়ার মধ্যে সৌহার্দ্যের সম্পর্কই প্রতিফলিত হয়। সামুদ্রিক নিরাপত্তা এবং বন্ধু রাষ্ট্রগুলির সঙ্গে সামুদ্রিক ক্ষেত্রে সহযোগিতা এই কর্মসূচির অঙ্গ। ‘আইএনএস সহ্যাদ্রি’ এবং ‘কিলটন’ রিয়ার অ্যাডমিরাল সুরজ বেরির পরিচালনায় এক দ্বিপাক্ষিক মহড়ায় অংশ নেবে। এই জাহাজটিতে বিভিন্ন ধরনের অস্ত্রশস্ত্র, সেন্সর সহ সর্বাধুনিক সব ব্যবস্থা রয়েছে। ভারতীয় নৌ-বাহিনীর পূর্বাঞ্চলীয় এই জাহাজ দুটিতে মালেশিয়ার বিশিষ্ট ব্যক্তি এবং সরকারি আধিকারিকরা সফর করবেন। পেশাদারী স্তরে বিভিন্ন আলোচনার পাশাপাশি দু’দেশের নৌ-বাহিনীর মধ্যে সহযোগিতা ও সমন্বয় বাড়ানোর উদ্দেশ্যে বেশ কিছু ক্রীড়া ও সামাজিক অনুষ্ঠান আয়োজনের পরিকল্পনা করা হয়েছে। কোটা কিনাবালুতে থাকার সময় ভারতীয় নৌ-বাহিনী এবং রয়্যাল মালেশিয়ান নেভি ‘সমুদ্র লক্সামানা’ নামে এক যৌথ মহড়ায় অংশ নেবে। এর মাধ্যমে সকলের জন্য শান্তিপূর্ণ ও নিরাপদ সমুদ্র নিশ্চিত করার লক্ষ্যে দুই নৌ-বাহিনী বিভিন্ন তথ্যের আদানপ্রদান করবে।
CG/CB/DM
(Visitor Counter : 101
অসামরিকবিমানপরিবহণমন্ত্রক
দেশে ২০১৪ সালের পর এয়ারপোর্টস অথরিটি অফ ইন্ডিয়া কার্গো লজিস্টিকস এন্ড অ্যালাইড সার্ভিসেস কোম্পানি লিমিটেড অতিরিক্ত ২৭ টি অভ্যন্তরীণ কার্গো টার্মিনাল তৈরি করেছে
নতুন দিল্লি, ০৭ ফেব্রুয়ারি, ২০২২
দেশে ২০১৪ সাল পর্যন্ত ১১ টি অভ্যন্তরীণ এয়ার কার্গো টার্মিনাল এবং ১৯ টি আন্তর্জাতিক এয়ার কার্গো টার্মিনাল তৈরি করা হয়েছে। এয়ারপোর্টস অথরিটি অফ ইন্ডিয়া কার্গো লজিস্টিকস এন্ড অ্যালাইড সার্ভিসেস কোম্পানি লিমিটেড অতিরিক্ত আরও ২৭টি অভ্যন্তরীণ এয়ার কার্গো টার্মিনাল তৈরি করেছে।
এটি ব্যতিরেকেও যৌথভাবে সরকারি এবং বেসরকারি উদ্যোগে আরও কয়েকটি টার্মিনাল গড়ে তোলা হচ্ছে। এর লক্ষ্য, পণ্য সরাসরি নির্দিষ্ট স্থানে পৌঁছে দেওয়া।
দেশে ২০১৪ সালের পর অতিরিক্ত ২৭টি অভ্যন্তরীণ এয়ার কার্গো টার্মিনাল তৈরি করা হয়েছে। এগুলি হয়েছে অমৃতসর, মাদুরাই, ম্যাঙ্গালোর, বিশাখাপত্তনম, চেন্নাই, ইন্দোর, কলকাতা, আমেদাবাদ, রায়পুর, ঔরঙ্গাবাদ, ভুবনেশ্বর, বারানসী, গোয়া, শ্রীনগর, রাঁচি, ত্রিবান্দম, গুয়াহাটি, বিজয়ওয়াড়া, বাগডোগরা, লে, সুরাট, ভোপাল, দেরাদুন, রাজমন্দ্রি, তিরুপতি এবং হুবলিতে।
আজ রাজ্যসভায় এক লিখিত প্রশ্নের জবাবে কেন্দ্রীয় অসামরিক বিমান পরিবহন মন্ত্রকের প্রতিমন্ত্রী জেনারেল ডক্টর ভি কে সিং এই তথ্য জানিয়েছেন।
CG/ SB
(Visitor Counter : 130
প্রধানমন্ত্রীরদপ্তর
প্রধানমন্ত্রী মকর সংক্রান্তি, উত্তরায়ন, ভোগি, মাঘ বিহু এবং পোঙ্গল উৎসব উপলক্ষে দেশবাসীকে শুভেচ্ছা জানিয়েছেন
নতুন দিল্লি, ১৪ জানুয়ারি, ২০২২
প্রধানমন্ত্রী শ্রী নরেন্দ্র মোদী একাধিক টুইট বার্তার মাধ্যমে আজ মকর সংক্রান্তি, উত্তরায়ন, ভোগি, মাঘ বিহু এবং পোঙ্গল উপলক্ষে দেশবাসীকে শুভেচ্ছা জানিয়েছেন।
প্রধানমন্ত্রী বলেছেন, "সমগ্র ভারত জুড়ে আজ আমরা বিভিন্ন উৎসবকে চিহ্নিত করেছি যা ভারতের প্রাণবন্ত সাংস্কৃতিক বৈচিত্রকে মেলে ধরে। এই উৎসবে আমার শুভেচ্ছা জানাই।
মকর সংক্রান্তির শুভেচ্ছা।
অপূর্ব উত্তরায়ন উৎসব।
ভোগি উপলক্ষে প্রত্যেকের জন্য রইল শুভেচ্ছা। এই বিশেষ উৎসব আমাদের সমাজে আনন্দের চেতনাকে সমৃদ্ধ করুক। আমি আমাদের সমস্ত নাগরিকের সুস্বাস্থ্য ও মঙ্গল কামনা করছি।
সকলের জন্য রইল মাঘ বিহুর শুভেচ্ছা। এই উৎসব সকলের জীবনে সুখ ও সমৃদ্ধি বয়ে আনুক এই প্রার্থনা করি।
পোঙ্গল'কে তামিলনাড়ুর একটি প্রাণবন্ত সংস্কৃতির সমার্থক বলা যেতে পারে। এই বিশেষ উৎসব উপলক্ষে সারা বিশ্বে ছড়িয়ে থাকা সকলকে, বিশেষ করে তামিল জনগণকে আমার শুভেচ্ছা জানাই। আমি প্রার্থনা করি প্রকৃতির সাথে আমাদের বন্ধন ও আমাদের সমাজের ভাতৃত্বের চেতনা যেন আরও সুদৃঢ় হয়।
CG/ SB
(
স্বাস্থ্যওপরিবারকল্যাণমন্ত্রক
ভারতে রেকর্ড সংখ্যক রোগী করোনা থেকে আরোগ্য লাভ করেছেন
নতুন দিল্লি, ২০ সেপ্টেম্বর, ২০২০
ভারতে পর পর দু’দিন করোনা থেকে ৯৪ হাজারেরও বেশি রোগী আরোগ্য লাভ করেছেন।
গত ২৪ ঘন্টায় দেশে ৯৪,৬১২ জন সুস্থ হয়ে উঠেছেন। এই নিয়ে দেশে মোট দেশে করোনা থেকে আরাগ্য লাভ করলেন ৪৩,০৩,০৪৩ জন। দেশে সুস্থতার হার বেড়ে হয়েছে ৭৯.৬৮ শতাংশ।
মহারাষ্ট্র, কর্ণাটক, অন্ধ্রপ্রদেশ, উত্তর প্রদেশ এবং তামিলনাড়ু থেকে ৬০ শতাংশেরও বেশি রোগী করোনা থেকে সুস্থ হয়ে উঠেছেন। মহারাষ্ট্রে নতুন করে ২৩,০০০ রোগী করোনা থেকে আরোগ্য লাভ করেছেন। কর্ণাটক ও অন্ধ্রপ্রদেশে এই দুটি রাজ্যে একদিনে ১০,০০০ করে রোগী সুস্থ হয়ে উঠেছেন।
দেশে গত ২৪ ঘন্টায় ৯২,৬০৫ জন নতুন করে করোনায় আক্রান্ত হয়েছেন।
তামিলনাড়ু, উত্তরপ্রদেশ, আন্ধ্রপ্রদেশ, কর্ণাটক এবং মহারাষ্ট্র - ৫টি রাজ্যে মোট ৫২ শতাংশ নতুন করোনা আক্রান্ত রোগীর সন্ধান মিলেছে। তবে, এই সমস্ত রাজ্যে করোনা থেকে সুস্থতার হারও বাড়ছে। মহারাষ্ট্রে ২০,০০০ মানুষ নতুন করে করোনায় আক্রান্ত হয়েছেন। অন্ধ্রপ্রদেশ ও অর্ণাটকে ৮,০০০ মানুষ করোনায় আক্রান্ত হয়েছেন নতুন করে।
গত ২৪ ঘন্টায় ১,১৩৩ জনের করোনায় মৃত্যু হয়েছে। গতকাল মহারাষ্ট্র থেকে ৪২৫ জন, কর্ণাটক থেকে ১১৪ এবং উত্তরপ্রদেশ থেকে ৮৪ জনের মৃত্যুর খবর পাওয়া গেছে।
(CG/SS/SKD
প্রতিরক্ষামন্ত্রক
প্রতিরক্ষা প্রতিমন্ত্রী অম্বালাতে সিএসডি ডিপো উদ্বোধন করেছেন
নয়াদিল্লি, ০৫ জুলাই, ২০২৩
প্রতিরক্ষা প্রতিমন্ত্রী শ্রী অজয় ভাট ৫ জুলাই অম্বালাতে ক্যান্টিন স্টোর ডিপার্টমেন্ট  ডিপোর নতুন প্রাঙ্গণের উদ্বোধন করেছেন। পুরনো সিএসডি ডিপোর জমির বিনিময়ে রেল মন্ত্রকের আওতায় ডিডিকেটেড ফ্রেড করিডর ইন্ডিয়া লিমিটেড এই নতুন প্রাঙ্গণ নির্মাণ করেছে।
অনুষ্ঠানের ভাষণে প্রতিরক্ষা প্রতিমন্ত্রী শ্রী অজয় ভাট সশস্ত্র বাহিনী, অবসরপ্রাপ্ত এবং তাঁদের পরিবারদের অসাধারণ পরিষেবাদানের মাধ্যমে সহজে ব্যবসায় প্রধানমন্ত্রীর দৃষ্টিভঙ্গী বাস্তবায়নে সিএসডি-র কাজের প্রশংসা করেন। ১৯৪৮ সালে প্রতিষ্ঠিত সিএসডি-র ৩৪টি আঞ্চলিক ডিপো সারা দেশে ছড়িয়ে রয়েছে। তিনি বলেন, সুবিধাভোগীদের কাছে মহামারীর সময় নিরন্তর নিত্য প্রয়োজনীয় সামগ্রী সরবরাহ সুনিশ্চিত করার ক্ষেত্রে এই দপ্তরের অবদান অনবদ্য ও উল্লেখযোগ্য। দেশের অর্থনীতিকে চাঙ্গা করতে এই প্রকল্প হাতে নেওয়ার জন্য ভারতীয় রেলেরও প্রশংসা করেন তিনি।
CG/SS/SB
(Visitor Counter : 41
স্বাস্থ্যওপরিবারকল্যাণমন্ত্রক
কভিড-১৯ নিয়ে উচ্চপর্যায়ের বৈঠক করলেন ডঃ হর্ষ বর্ধন ; উপস্হিতি ছিলেন দিল্লীর স্বাস্হ্যমন্ত্রী ডঃ সতেন্দ্র জৈন
এই সময় প্রয়োজন সমন্বয় এবং সমষ্টিগতভাবে মোকাবিলা করা: ডঃ হর্ষ বর্ধন
নয়াদিল্লী, ০৪ মার্চ, ২০২০
কেন্দ্রীয় স্বাস্হ্য মন্ত্রী ডঃ হর্ষ বর্ধন বলেছেন, কভিড-১৯এর ফলে দেশে যে ভীতির সঞ্চার হয়েছে তার প্রতিরোধে আমাদের একত্রিতভাবে সাফল্য অর্জনের লক্ষ্যে কাজ করতে হবে। আজ নতুন দিল্লীতে দিল্লী সরকারের বরিষ্ঠ আধিকারিক এবং দিল্লীর সমস্ত সরকারি হাসপাতালের ডিরেক্টর ও মেডিক্যাল সুপারিনটেনডেন্টদের এক বৈঠকে তিনি একথা বলেন। বৈঠকে দিল্লী সরকারের স্বাস্হ্য মন্ত্রী ডঃ সত্যেন্দ্র জৈনও উপস্হিত ছিলেন।
স্বাস্হ্য ও পরিবার কল্যাণ মন্ত্রকের সচিব শ্রীমতী প্রীতি সুদান বৈঠকে এই রোগ নিয়ে বিশ্ব তথা দেশে যে পরিস্হিতির সৃষ্ঠি হয়েছে সে সম্পর্কে অবহিত করেন। তিনি জানান, আজকের দিন পর্যন্ত ৭৮টি দেশ এই কভিড-১৯এর কবলে পড়েছে। গতকাল যে সংশোধিত ভ্রমণ পরামর্শ জারি করা হয়েছে, স্বতঃপ্রণোদিত হয়ে তথ্য জানানো এবং অপ্রয়োজনে চীন, ইরান, কোরিয়া প্রজাতন্ত্র, ইটালী, জাপান এবং কভিড-১৯এ আক্রান্ত দেশগুলিতে ভ্রমণ না করার বিষয়ে জারি করা পরামর্শ সম্পর্কেও তিনি বৈঠকে জানান।
ডঃ হর্ষ বর্ধন সন্তোষ প্রকাশ করে বলেন, কেন্দ্রের বিভিন্ন দপ্তর ও মন্ত্রকের মধ্যে সমন্বয় তো হচ্ছেই এ ছাড়াও বিভিন্ন রাজ্য ও কেন্দ্রশাসিত অঞ্চলগুলিও সাধ্য মতো ব্যবস্হা নিচ্ছে এবং নিজেদের প্রস্তুত রাখছে। কেন্দ্রীয় স্বাস্হ্য মন্ত্রী বলেন, এই মুহুর্তে প্রয়োজন হল বিভিন্ন এলাকায় এই ভাইরাস সংক্রমন প্রতিরোধ করা, জেলা শাসকদের এ বিষয়ে আরও উত্তরদায়ি করা, রাজ্য ও জেলাস্তরের নজরদারি দলগুলিকে আরও শক্তিশালী করে রোগের উৎসস্হল খুঁজে বের করা, যাতে জনসাধারণের মধ্যে এর ছড়িয়ে পড়া রোধ করা যায়।
ডঃ হর্ষ বর্ধন রাজ্য ও কেন্দ্রশাসিত প্রশাসনকে এই রোগ সম্পর্কে স্বাস্হ্যকর্মীদের যতদুর সম্ভব প্রস্তুত রাখা এবং নজরদারি চালানো, পরীক্ষাগারের উন্নতি, হাসপাতালগুলিতে যথাযথ ব্যবস্হা, সামগ্রিক ব্যবস্হাপনা, পরিকাঠামোর উন্নতি সাধনের পাশাপাশি এর সঙ্গে জড়িত বিপদ সম্পর্কে সচেতন করার ওপরও জোর দেন। কেন্দ্রীয় স্বাস্হ্য মন্ত্রী রাজ্যগুলিকে পরামর্শ দেন বিভিন্ন জেলায় যারা এই রোগে আক্রান্ত হয়েছেন বা সন্দেহ করা হচ্ছে দেহে এই ভাইরাস থাকতে পারে এমন ব্যক্তিদের আলাদা করে রাখার ব্যবস্হা করতে হবে। এছাড়াও সাধারণ মানুষকে সংবাদপত্র, বৈদ্যুতিন মাধ্যম, সামাজিক মাধ্যম, এফএম চ্যানেলের মাধ্যমে সচেতন করার পরামর্শ দেন। তিনি স্হানীয় কেবল টিভি চ্যানেলের সাহায্যে স্হানীয় ভাষায় এ সংক্রান্ত সচেতনতা গড়ার ওপরেও জোর দেন।
বৈঠকে ডঃ বলরাম ভার্গভ, সচিব আইসিএমআর, শ্রী সঞ্জীব কুমার, বিশেষ সচিব , ডঃ রাজীব গর্গ, ডিজিএইচএস, ডঃ রণদীপ গুলেরিয়া, নির্দেশক এইমস , শ্রী লভ আগরওয়াল, যুগ্ম সচিব, কমিশনার এসডিএমসি, ইডিএমসি, এনডিএমসি, কেন্দ্রীয় বিদ্যালয়ের প্রতিনিধি এবং দিল্লী সরকারের উচ্চ পদস্হ আধিকারিকরা উপস্হিত ছিলেন।
SDG/NS
(Visitor Counter : 41